Pád (jazykoveda)

Pád je prostriedok vyjadrujúci gramatickú kategóriu podstatného mena, ktorá umožňuje vyjadriť syntaktickú funkciu tohto podstatného mena vo vete. Zmeny podstatného mena v závislosti od pádu sa nazývajú skloňovanie.

V rôznych jazykoch sveta je gramatických pádov viac alebo menej, napríklad nemčina rozlišuje len štyri pády: nominatív, genitív, datív a akuzatív.MARKO, E. Príručná gramatika nemčiny. Bratislava: SPN, 1991, S. 127

 Pády v slovenčine 
V slovenčine sa vyskytujú tieto pády:
 nominatív
 genitív
 datív
 akuzatív
 lokál
 inštrumentál
Kedysi bol ako ďalší pád uvádzaný aj vokatív (t.j. tvary typu Bože, šéfe, synu). V súčasnosti sa však väčšinou nepovažuje za samostatný pád, lebo jeho tvary sa pokladajú za druh (štylistický variant) nominatívu. Namiesto tvarov vokatívu sa dnes spravidla používajú základné tvary nominatívu (napr. šéf namiesto šéfe).KOČIŠ, F. Pád. In: Pyramída, 1982 (Citát: "Vokatív, ktorý sa v staršej gramatike označoval ako 5. pád, sa dnes v spisovnej slovenčine nepokladá za osobitný pád. Tvary vokatívu sa ako oslovenia pokladajú za istý druh nominatívu") Podľa niektorých názorov sa (nielen slovenský) vokatív nepovažuje za pád z toho dôvodu, že na rozdiel od nominatívu, genitívu atď. nevyjadruje vzťah medzi tvarmi slov vo vete, ale je orientovaný mimo vety.

 Referencie 

 Ďalšia literatúra 



 Pozri aj 
skloňovanie v slovenčine

Kategória:Pády